**Kúpna zmluva**

uzavretá v zmysle § 536 a nasl. Obchodného zákonníka č. 513/1991 Zb. v znení neskorších predpisov

**Zmluvné strany**

**Kupujúci:**

Obchodné meno: Stredná odborná škola technická a ekonomická Jozefa Szakkayho – Szakkay József Műszaki és Közgazdasági Szakközépiskola, Grešákova 1, Košice

Sídlo: 040 01 Košice, Grešákova 1

Zastúpený: Ing. Eva Matejová, riaditeľka školy

IČO: 00161781

DIČ: 2020762447

Bankové spojenie: Štátna pokladnica

IBAN: SK55 8180 0000 0070 0019 1689

E-mail: skola@ipari.sk

(ďalej len „Kupujúci“)

a

**Predávajúci:**

Obchodné meno: Ideme s.r.o.

Sídlo: 040 01 Košice, Šafárikova trieda 285/21

Zapísaný v Obchodnom registri Okresného súdu Košice I., Oddiel: Sro, Vložka č.: 48854/V

Zastúpený: Bc. Radovan Mesároš, konateľ

IČO: 53036069

DIČ: 2121278247

Bankové spojenie: VÚB a.s.

IBAN: SK58 0200 0000 0043 0432 3851

E-mail: dvam@dvam.sk

(ďalej len „Predávajúci“)

(ďalej len „Zmluvné strany“)

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. kupujúci – verejný obstarávateľ na obstaranie predmetu tejto zmluvy použil postup verejného obstarávania v zmysle § 117 zákona č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov s názvom **„Výmena šatníkových skríň“** ktoré bolo vyhlásené dňa 17.08.2020 a úspešným uchádzačom sa stal predávajúci.

**Článok. I.**

**Predmet zmluvy**

1. Predávajúci sa zaväzuje vyhotoviť, dodať a namontovať kupujúcemu šatníkové skrine v zmysle cenovej ponuky, ktorú predávajúci predložil v rámci prieskumu trhu (ďalej len „tovar“) a kupujúci sa zaväzuje tieto od predávajúceho prevziať.

**Článok 2**

**Cena a platobné podmienky**

1. Predávajúci touto zmluvou predáva a Kupujúci kupuje predmet zmluvy uvedený v čl. 1. za dohodnutú cenu podľa § 3 ods. 1 v zmysle zákona NR SR č. 18/1996 Z. z. o cenách v platnom znení v hodnote: **31 140,00 Eur bez DPH – nie je platcom DPH.**
2. Predávajúci je oprávnený vystaviť faktúru až po písomnom odsúhlasení celkového plnenia predmetu kúpnej zmluvy Kupujúcim, inak mu je Kupujúci oprávnený faktúru vrátiť späť. Faktúra bude vo výške 100% z celkovej dohodnutej ceny, ktorú Predávajúci vystaví len v prípade zápisničného odovzdania a prevzatia celého predmetu zmluvy bez vád a nedorobkov.
3. Predávajúci nemá nárok na dodatočnú platbu za náklady, ktorým bolo možné predísť pri včasnom upozornení Kupujúceho a za nedostatky na strane Predávajúceho.
4. Predávajúcemu vzniká nárok na zaplatenie ceny za dodávku predmetu zmluvy až po dodaní predmetu kúpnej zmluvy.
5. Kupujúci neposkytne Predávajúcemu preddavok ani zálohu.
6. Faktúra bude splatná do 30 dní od doručenia faktúry.

**Článok 3**

**Realizácia dodávky a prechod vlastníctva**

1. Termín dodania predmetu zmluvy je do 60 dní odo dňa nadobudnutia účinnosti kúpnej zmluvy.
2. Zmluvné strany sa dohodli, že vlastnícke práva k predmetu zmluvy prejdú na Kupujúceho po zaplatení zmluvnej ceny.

**Článok 4**

**Podmienky plnenia predmetu zmluvy**

1. Predávajúci bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy a podmienky tejto zmluvy.
2. Miestom plnenia predmetu zmluvy – je Školský internát na Jedlíkovej 11 v Košiciach.

**Článok 5**

**Protokolárne odovzdanie**

1. Celkový predmet zmluvy podľa čl. l tejto zmluvy prevezme Kupujúci od Predávajúceho ako celok po jeho doručení, presune, odbornej montáži, inštalácii na miesto dodania v termíne podľa bodu 3.1. tejto zmluvy formou preberacieho protokolu.
2. Po splnení dodávky predmetu zmluvy podľa čl. 1 tejto zmluvy potvrdia túto skutočnosť splnomocnení zástupcovia oboch zmluvných strán bez meškania svojimi podpismi na preberací protokol.
3. Dňom zaplatenia kúpnej ceny prechádza na Kupujúceho vlastníctvo k predmetu zmluvy. Podpisom preberacieho protokolu oboma zmluvnými stranami, Kupujúci preberá zodpovednosť za nebezpečenstvo škody.

**Článok 6**

**Záručná doba, záručný servis**

1. Predávajúci zodpovedá za to, že predmet kúpnej zmluvy je dodaný podľa podmienok zmluvy, všetkých jej príloh, a že počas záručnej doby bude mať vlastnosti dohodnuté v tejto zmluve.
2. Predávajúci poskytuje Kupujúcemu na predmet kúpnej zmluvy záruku v rozsahu 24 mesiacov na celý predmet dodávky podľa čl. 1.
3. Záručná doba začína plynúť dňom nasledujúcim po podpise preberacieho protokolu oboma zmluvnými stranami.
4. Kupujúci je oprávnený v prípade vzniku vady na dodanom tovare uplatniť písomnú reklamáciu u predávajúceho. Vybavovanie reklamácií sa riadi podľa platných ustanovení Občianskeho zákonníka.
5. Náklady na záručné opravy (práca a náhradné diely) znáša po celú záručnú dobu Predávajúci.
6. Záruka sa nevzťahuje na poruchy, ktoré vzniknú vinou nesprávneho alebo nešetrného používania alebo neoprávneného zásahu do zariadenia, alebo vplyvom prírodného živlu.

**Článok 7**

**Zmluvné pokuty**

1. Zmluvná strana je v omeškaní s plnením záväzku, ak nesplní riadne a včas svoj záväzok, ktorý pre zmluvnú stranu vyplýva z tejto zmluvy, a to až do doby poskytnutia riadneho plnenia alebo do doby, keď záväzok zanikne iným spôsobom.
2. Predávajúci nie je v omeškaní s dodávkou predmetu zmluvy v prípade, že priestory určené pre predmet dodávky nie sú pripravené na dodávku alebo funkčné. V takomto prípade je povinný Predávajúci na túto skutočnosť Kupujúceho písomne upozorniť a Kupujúci následne Predávajúcemu určí náhradný termín alebo miesto dodávky.
3. V prípade omeškania Predávajúceho s termínom realizácie dodávok tovarov uvedených v čl. 3 ods. 1, môže Kupujúci účtovať Predávajúcemu zmluvnú pokutu vo výške 100,00 eur za každý deň omeškania.
4. V prípade, ak je Kupujúci v omeškaní s úhradou faktúry, môže Predávajúci účtovať Kupujúcemu úrok z omeškania vo výške 0,1 % z dlžnej čiastky za každý deň omeškania.
5. Podkladom pre uhradenie zmluvnej pokuty je jej vyúčtovanie oprávnenou zmluvnou stranou. Zmluvná pokuta je splatná do 30 dní odo dňa doručenia písomnej výzvy oprávnenej zmluvnej strany k jej uhradeniu povinnou zmluvnou stranou.

**Článok 8**

**Vyššia moc**

1. Zmluvné strany budú oslobodené od zodpovednosti za neplnenie predmetu tejto zmluvy, pokiaľ takéto neplnenie je zavinené pôsobením “vyššej moci”. Definícia vyššej moci sa bude riadiť publikáciou „Vyššia moc a sťažené plnenie“ vydanou Medzinárodnou obchodnou komorou (MOK/ICC) pod číslom 421. Vyššou mocou sa rozumejú najmä požiar, zemetrasenie, havária, štrajk, embargo, administratívne opatrenia štátu a iné také udalosti, ktoré zmluvné strany nemohli za normálnych okolností predvídať, a ktorým nemohli pri použití obvyklých prostriedkov a opatrení zabrániť.
2. Začatí, ako aj o pominutí pôsobenia “vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu zmluvy trvá po dobu pôsobenia “vyššej moci”, najviac však 1 mesiac. Po uplynutí tejto doby sa zmluvné strany dohodnú na ďalšom postupe a prípadne na vzájomnom odstúpení od tejto zmluvy.

**Článok 10.**

**Odstúpenie od zmluvy**

1. Kupujúci si vyhradzuje právo na predčasné ukončenie zmluvy a Predávajúci prehlasuje, že s týmto súhlasí bez nároku na uplatnenie si náhrady škody a ušlého zisku v nasledovných prípadoch:

a) dohodou zmluvných strán;

b) jednostranným odstúpením v prípade:

ba) ak jedna so zmluvných strán vstúpi do likvidácie,

bb) ak na majetok jednej so zmluvných strán bude vyhlásený konkurz, alebo

bc) ak Predávajúci bez súhlasu Kupujúceho postúpi práva a záväzky zo zmluvy na inú osobu.

d) kupujúci má právo bez udania dôvodu a bez akýchkoľvek sankcií odstúpiť od zmluvy v prípade, kedy ešte nedošlo k plneniu zo zmluvy medzi Kupujúcim a Predávajúcim a výsledky administratívnej kontroly dokumentácie verejného obstarávania Riadiacim orgánom neumožňujú financovanie výdavkov vzniknutých z tohto obstarávania.

1. Odstúpenie od zmluvy nadobudne účinnosť dňom doručenia písomného odstúpenia od zmluvy druhej zmluvnej strane na adresu uvedenú v čl. 1. V pochybnostiach sa má za to, že odstúpenie bolo doručené druhej zmluvnej strane tretí deň po jeho odoslaní.

**Článok 11.**

**Záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť po jej zverejnení v zmysle platnej legislatívy.
2. Meniť alebo dopĺňať obsah tejto zmluvy je možné len formou písomných dodatkov uzatvorených v súlade so zákonom o verejnom obstarávaní, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Pri právnych vzťahoch osobitne neupravených uzatvorenou kúpnou zmluvou sa zmluvné strany riadia príslušnými ustanoveniami Občianskeho zákonníka.
4. Zmluvné strany prehlasujú, že s obsahom zmluvy sa dôkladne oboznámili, porozumeli jej obsahu a prehlasujú, že táto nebola uzatvorená v tiesni ani za inak nevýhodných podmienok a že ju uzatvárajú zo slobodnej vôle a bez nátlaku, čo potvrdzujú vlastnoručnými podpismi.
5. Zmluva je vyhotovená v dvoch exemplároch, z ktorých každá zmluvná strana obdrží po jednom vyhotovení.

V Košiciach, dňa 3.9.2020 V  Košiciach, dňa 3.9.2020

Kupujúci: Predávajúci

Ing. Eva Matejová Bc. Radovan Mesároš

riaditeľka konateľ